Document ID: 31995R1949

Uredba Komisije (ES) št. 1949/95
z dne 7. avgusta 1995
o spremembi Uredbe Komisije (ES) št. 97/95 z dne 17. januarja 1995 o podrobnih pravilih za uporabo Uredbe Sveta (EGS) št. 1766/92 glede najnižje cene in kompenzacijskih plačil za pridelovalce krompirja in Uredbe Sveta (ES) št. 1868/94 o uvedbi sistema kvot za proizvodnjo krompirjevega škroba
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita [1], kakor je bila nazadnje spremenjena z Uredbo (ES) št. 1863/95 [2], in zlasti člena 8(5) Uredbe,
ob upoštevanju Uredbe Sveta (ES) št.1868/94 z dne 27. julija 1994 o uvedbi sistema kvot v zvezi s proizvodnjo krompirjevega škroba [3], kakor je bila nazadnje spremenjena z Uredbo (ES) št. 1863/95, in zlasti člena 8 Uredbe,
ker Uredba Komisije (ES) št. 1664/95 [4] spreminja uredbe za žita, oljnice in stročnice, s katerimi so bile pred 1. februarjem 1995 določene cene in zneski, katerih vrednosti v ekujih so bile prilagojene zaradi odprave korekcijskega faktorja za kmetijske menjalne tečaje, zlasti najnižja cena iz tretje alinee člena 8(1) Uredbe (EGS) št. 1766/92, kompenzacijsko plačilo iz tretje alinee člena 8(2) navedene uredbe in znesek premije iz člena 5 Uredbe (ES) št. 1868/94;
ker Priloga II Uredbe Komisije (ES) št. 97/95 [5] določa najnižje cene, kompenzacijska plačila in premije za težo 5050 g krompirja v vodni kopeli na podlagi njegove vsebnosti škroba; ker je treba navedeno prilogo spremeniti zaradi sprememb, ki jih je uvedla Uredba (ES) št. 1664/95;
ker so ukrepi, predvideni v tej uredbi, skladni z mnenjem ustreznega upravljalnega odbora,
SPREJELA NASLEDNJO UREDBO:
Člen 1
Priloga II Uredbe (ES) št. 97/95 se nadomesti s Prilogo te uredbe.
Člen 2
Ta uredba začne veljati naslednji dan po objavi v Uradnem listu Evropskih skupnosti.
Uporablja se od 1. julija 1995.
Ta uredba je v celoti zavezujoča in se neposredno uporablja v vseh državah članicah.
V Bruslju, 7. avgusta 1995

Labels: 2
17
3
6
15